കപ്പ കൃഷിയോ? ഇല്ലേയില്ല.. മനംമടുത്ത് കര്ഷകര് മുണ്ടക്കയം: ഒരുകാലത്ത് നാട്ടിന്പുറങ്ങളിലെ വിളകളിലെ പ്രധാനിയായിരുന്നു കപ്പ. കപ്പ കൃഷി ഇല്ലാത്ത പുരയിടങ്ങളും നന്നേ കുറവായിരുന്നു. പിന്നീട് റബറിന്റെ കടന്നുവരവോടെ കര്ഷകര് നാണ്യവിളകള് കൂടുതലായി ഉത്പാദിപ്പിക്കുകയും കപ്പ, വാഴ, ഇഞ്ചി അടക്കമുള്ള കാര്ഷിക വിളകളെ മിക്കവാറും ഒഴിവാക്കുകയും ചെയ്തു. ഇതോടെ പച്ചക്കപ്പയുടെ വില കുത്തനെ ഉയരുകയും അന്യസംസ്ഥാനങ്ങളില് നിന്നുവരെ ഇവിടേക്ക് വ്യാപകമായി പച്ചക്കപ്പ എത്താനും തുടങ്ങി. വ്യാപകമായി രാസവളപ്രയോഗം നടത്തിയ ഇത്തരം കപ്പയുടെ ഡിമാന്ഡ് കുറഞ്ഞതോടെ നാട്ടിന്പുറങ്ങളില് ജൈവകൃഷിയിലൂടെ ഉത്പ്പാദിപ്പിക്കുന്ന കപ്പയ്ക്ക് ആവശ്യക്കാര് ഏറെയായി. കപ്പയുടെ വില ഉയര്ന്നതോടെ കോട്ടയം, ഇടുക്കി പത്തനംതിട്ട ജില്ലകളിലെ ചെറിയ കര്ഷകര് വീണ്ടും കപ്പക്കൃഷിയിലേക്ക് തിരിഞ്ഞു. പലരും അര ഏക്കര് മുതല് അഞ്ച് ഏക്കര് വരെ പുരയിടം പാട്ടത്തിനെടുത്ത് കപ്പ കൃഷിയും ആരംഭിച്ചു. ഇതിന് കൃഷിഭവനില് നിന്നടക്കം സാമ്ബത്തിക സഹായം കൂടി കര്ഷകര്ക്ക് ലഭിച്ചതോടെ കൂടുതല് മേഖലയിലേക്ക് കപ്പക്കൃഷി വ്യാപിച്ചു. രാസവളങ്ങള് പൂര്ണമായും ഒഴിവാക്കി കോഴിവളവും ചാണകപ്പൊടിയുമിട്ടു നടന്ന കപ്പയ്ക്ക് ഡിമാന്ഡ് കൂടി. കിലോയ്ക്ക് 20 മുതല് 25 രൂപ വരെ കര്ഷകര്ക്ക് ലഭിച്ചതോടെ പണിക്കൂലിയും കഴിച്ച് ചെറിയ ലാഭം കര്ഷകര്ക്ക് ലഭിച്ചുതുടങ്ങി. ജില്ലയുടെ കിഴക്കന് മലയോര മേഖലയില് നിരവധി പേരാണ് കപ്പകൃഷി ആശ്രയിച്ച് നിലവില് കഴിഞ്ഞു പോന്നിരുന്നത്. എന്നാല് കൊറോണക്കാലം എത്തിയതോടെ ഏറ്റവുമധികം ദുരിതത്തിലായ ഒരു വിഭാഗമായി കപ്പക്കര്ഷകര് മാറി. വാങ്ങാനും വില്ക്കാനും ആളുകളില്ലാതായതോടെ കപ്പ വെറുതെ പറിച്ചു കൊടുക്കേണ്ട ഗതികേടിലായി പല കര്ഷകരും. ഒരു കിലോ കപ്പ 20 രൂപയ്ക്ക് കടകളില് വില്ക്കുമ്ബോള് പത്തു രൂപയില് താഴെ മാത്രമാണ് പലപ്പോഴും കര്ഷകര്ക്ക് ലഭിക്കുന്നത്. പണിക്കൂലിയും വളത്തിന്റെ വിലയുമെല്ലാം നല്കി നട്ടു പരിപാലിച്ച് ഒരു വര്ഷത്തെ കാത്തിരിപ്പിനു ശേഷം വിളവെടുക്കുന്പോഴത്തെ സ്ഥിതിയാണിത്. വാഹനത്തില് കയറ്റി വ്യാപാരിയുടെ അടുത്ത് എത്തിക്കുന്ന ഇടനിലക്കാരന് ഒരു കിലോ കപ്പയ്ക്ക് അഞ്ചു രൂപ ഈടാക്കും. നാട്ടിന്പുറങ്ങളിലെ കപ്പക്കൃഷി ഇല്ലാതായാല് അന്യസംസ്ഥാനങ്ങളില് നിന്ന് രാസവളം ഇട്ട് ഉത്പ്പാദിപ്പിക്കുന്ന കപ്പ കുറഞ്ഞ വിലയ്ക്ക് വാങ്ങി ഉയര്ന്ന വിലയ്ക്ക് ഇവിടെ യഥേഷ്ടം വില്ക്കാനാകും. അതുകൊണ്ടുതന്നെ നാട്ടിന്പുറങ്ങളിലെ കപ്പക്കര്ഷകരെ ഇവര് പ്രോത്സാഹിപ്പിക്കാറില്ല. ഇടനിലക്കാരുടെ ചൂഷണം മൂലം കപ്പ കൃഷി ഉപേക്ഷിക്കേണ്ട ഗതികേടിലാണ് ഇന്ന് മലയോരമേഖലയിലെ കപ്പ കര്ഷകര്. ജൈവകൃഷിയെ പ്രോത്സാഹിപ്പിക്കണമെന്നും യുവാക്കള് കൃഷിയിലേക്ക് തിരിയണമെന്നുമൊക്കെ ഓരോ ദിവസവും പറയുന്ന അധികാരികള്, ഇതിനുവേണ്ട സഹായങ്ങള് കൂടി ചെയ്തു കൊടുക്കുകയാണ് വേണ്ടത്. കൃഷിഭവനുകളുടെ സഹായത്തോടെ കപ്പ, വാഴ അടക്കമുള്ള ജൈവ കാര്ഷിക വിളകള്ക്ക് മിനിമം വില നല്കുവാനുള്ള തീരുമാനമാണ് അധികൃതരുടെ ഭാഗത്തുനിന്ന് ഉണ്ടാകേണ്ടത്.